Rungsted, d. 2 februar 2019

REFERAT AF MEDLEMSMØDE D. 24 JANUAR 2019

Mødet blev afholdt på Nivaagaards Malerisamling, Gl. Strandvej 2, 2990 Nivå

Der forelå skriftlig indkaldelse fremsendt pr e-mail

Indkaldelsen indeholdt følgende dagsorden:

1. Valg af dirigent
2. Formandens beretning
3. Godkendelse af regnskab
4. Budget og medlemsbidrag for sæson 2019
5. Værdiansættelse af broen
6. Valg af medlemmer til bestyrelsen
7. Valg af revisor og suppleant
8. Forslag fra medlemmer og/eller bestyrelse
9. Eventuelt

Udover bestyrelsen var der stort fremmøde med 17 medlemmer og samlet i alt 22 deltagere.

Ad. 1. Valg af dirigent.

Bestyrelsen foreslog Ulrich Federspiel, medlem nr. 29, Bukkeballevej 49, som dirigent. Ulrich Federspiel blev valgt med akklamation. Dirigenten takkede for valget og konstaterede, at medlemsmødet var lovligt indkaldt. Medlemsmødet skal være indkaldt med 1 måneds varsel. Indkaldelsen var afsendt pr. e-mail d. 22 december 2018

Ad. 2. Formandens beretning.

Peter Lorentzen, Bukkeballevej 81, berettede:

Et tilbageblik på de forgangne 3 år giver ikke anledning til mange bemærkninger.

Vejrliget har budt på storme, men om sommeren er broen tilpas høj til at bølgerne ikke når den, og om vinteren er den forsvarligt surret sammen på strandgrunden.

Op- og nedtagning

Den foregår med en god rytme, og vi er heldige med Dykkerklubben, som stiller med et stort hold.  Udover at de går til opgaven med godt humør, så råder de også over håndværkere blandt deres medlemmer.

Vedligehold

Det betyder, f.eks. at de på kort tid kunne levere en ny badekabine da den gamle var faldefærdig, Er der bundankre eller trapper, der er tærede, så bliver nye dele svejset på i forbindelse med op- og nedtagning.

Det giver en sikkerhed for, at broen hele tiden er i en god og forsvarlig stand.

På baggrund af medlemmernes løbende forslag til forbedringer tager bestyrelsen beslutning om disse, og får dem så vidt det er muligt udført.

Økonomi.

Takket være de relative lave udgifter til op- og nedtagning, er der en god økonomi, og der er plads til div. reparationer. Som den senere gennemgang af regnskabet vil vise, sker der også en god konsolidering.

Medlemmer.

Vi er 46 medlemmer (husstande) og har til stadighed en venteliste af interesserede, som gerne vil ind i Badelauget.

 p.t. er den på 4.  De fleste udskiftninger sker ved hushandler, men mange lader deres medlemskab indgå i handlen.

Hjemmesiden.

Husk i øvrigt at holde jer ajour med nyheder og begivenheder på vores hjemmeside. [www.badelauget1958.dk](http://www.badelauget1958.dk/)

Gæster.

Ikke mindst i den forgangne sommer har der været stor interesse for en dukkert, men heldigvis udvises der forståelse for af vores ordensregler for medlemmerne til at benytte broen overholdes. De findes også på vores hjemmeside.

At badebroen er populær, betyder også, at vi har haft enkelte episoder, hvor et ungt publikum efter en god fest gerne vil have en dukkert. En glemt nøgle er ikke nogen hindring, så det er sket at de brækker porten op.

Det er ærgerligt, men så længe skaderne ikke er større, har vi i bestyrelsen valgt ikke at foretage os andet end at få dem udbedret.

Kontingenter.

Badesæsonen er udvidet og starter ligesom sidste år allerede den 6./7. April, hvilket betyder at kontingentet også er fremrykket til primo april, således vi kan afregne Dykkerklubben for opsætningen.

Så har jeg ikke andet at berette, men glæder mig som I andre til sæsonen 2019 starter.

*Spørgsmål*: *Har bestyrelsen tænkt at åbne op for de 4 personer, som er på venteliste?*

*Svar: Nej. For år tilbage bestod Badelauget af 40 medlemskaber, - det blev øget til 46. Bestyrelsen mener, at dette antal er passende*.

*Spørgsmål: Skal der flyttes en trappe?*

*Svar: Den inderste trappe bliver flyttet ud før platformen. Stadig på nordsiden af broen. Flytningen vil ikke finde sted samtidig med selve opsættelse af broen, men senere på sæsonen.*

*Spørgsmål: Kommer der yderligere en bænk op på platformen?*

*Svar: Nej, ikke for nuværende, - forslaget kan tages op til genovervejelse senere, hvis nødvendigt.*

*Spørgsmål: Er der nyt i sagen om Kystsikring?*

*Svar: Nej, kystsikringsprojektet ligger helt stille hos Hørsholm Kommune.*

Ad. 3. Godkendelse af regnskab.

Niels Gjødvad fremlagde regnskabet.

Regnskabet blev godkendt.

Ad. 4. Budget og medlemskab for sæson 2019

Budgettet blev godkendt. Medlemsbidraget forbliver uændret kr. 2.000 for sæson 2019

Budget og medlemsbidrag blev godkendt.

Ad. 5. Værdiansættelse af broen.

Medlemsandelen af broen fastsættes til kr. 20.000

Ad. 6. Valg af medlemmer til bestyrelsen.

Den siddende bestyrelse blev genvalgt med applaus.

Peter Lorentzen, Bukkeballevej 81, medlem nr. 15. (formand), Niels Gjødvad, Sophienvej 6, medlem nr. 14 (kasserer), Jesper Dyhr, Rungsted Strandvej 193 B, medlem nr. 12, Else Alexandersen, Strandvænget 31, medlem nr. 36 (sekretær)

Ad. 7. Valg af revisor og suppleant.

Den siddende suppleant og revisor blev genvalgt

Steen Rolf Jacobsen, Sophienberg Vænge 21, medlem nr. 11 (suppleant) og Jens Arentoft, Sophienberg Vænge 25, medlem nr. 22 (revisor)

Ad. 8. Forslag fra medlemmer og/eller bestyrelse.

Ingen forslag var fremsendt fra hverken medlemmer eller bestyrelse.

Ad. 9. Eventuelt.

Bestyrelsen modtog positiv feed back for afholdelse af medlemsmøde 2019 og Badelaugets 60 års jubilæum på Nivaagaards Malerisamling. Mødet varede 35 minutter og dirigenten takkede afslutningsvis for god ro og orden.

Referent: Else Alexandersen